Lolland-Falsters Stifts-Tidende, 1846-09-10
Henimod Klokken 5 igaar Eftermiddag, hedder det i kieler Correspdbl." af 5te fra Rendsborg af 2den Septbr., ankom hertil en lukket Vogn, hvori der var en Arrestant, og to Politibetjente. Den kjørte hen til den fungerende Commandant, Oberst v. Seyffarth, og derfra til den altholsteinische, Portvagt, hvor der i de seneste Aar er blevet indrettet Arrester for civile Personer. Jnden dog Arrestanten blev indqvarteret der, kom der befaling til at bringe ham i stræng Arrest paa Hovedvagten, hvilket strax skete. Først efter lang Eftersporgsel erfarede man, at det var Redacteuren af Correspondenz-Blatt, Th. Olshausen, som vi maatte see blive bragt hertil som Arrestant, uden i fjerneste Maade at kunne gjette Aarsagen. Efterretningen udbredte sig som en Løbeild i Staden og vakte ikke liden Sensation. Aftenen kom og ved Tiden til Tappenstregen samlede en uhyre stor Menneskemasse sig paa Paradepladsen udenfor Hovedvagten og bragte Th. Olshausen et tre Gange gjentaget tordnende og rungende Hurra, som kunde høres af Beboerne i de udenfor Portene værende Havehuse. Derpaa sang Mængden Folkesangen "Schleswig=Holstein, og Alt syntes at være forbi. Vagten var naturligviis traadt under Gevær, for i fornødent Fald at hindre Sammenstimlingen af Folk. Henimod Kl. 10 samlede Mængden sig igjen og bevidnede den i en Arrest i den øverste Etage af Vagthuset ud mod Pladsen værende Arrestant sin Deeltagelse ved flere gjentagne Hurraraab. Vagten opfordrede nu Folk til at gaae fra hinanden, da man ellers vilde anvende Magt imod dem. Efterat dette var skeet, kom endnu flere Nysgierrige fra Altstadt for at erkyndige sig om det, der var skeet. Blandt dem var ogsaa Adv. Bauditz, der gik hen til den forsamlede Mængde, for at faae Sagens nærmere Omstændigheder af vide. J samme Øieblik tonede atter et Leve for Th. Olshausen, hvorpaa en Patrouille paa 6 Mand anført at en Underofficeer, blev afsendt og arresterede Adv. Bauditz. Han protesterede forgiæves derimod, da han blot var kommen derhen som en rolig Tilskuer og han ikke vidste Noget af den forudgaaede Trudsel; han maatte give efter Begivenheden meldtes strax til Commandanten, og den vagthavende Officeer bad Banditz at begive sig til Vagtstuen. Jmidlertid havde Folkebevægelsen antaget en temmelig betænkelig Charakteer; fra alle Sider skreg man: "Ud med Bauditz!" saa at Commandantskabet ansaae det for nødvendigt at forstærke Vagten med 40 Musketerer. Commandanten begav sig personlig til Vagten, og lod Bauditz paa Forlangende fortælle, hvorledes det var gaaet til med hans Arrestation. Strax efter kom ogsaa Politimesteren, Etatsraad Berger, for hvem Banditz gjentog Fortællingen og protesterede mod sin Arrestation. Efterat Mængden havde adspredt sig henimod Midnat, frigaves Bauditz af sit momentane Fængsel. – Olshausen, befinder sig fuldkommen vel. Han maa ikke modtage Besøg; derimod behandles han af Commandanten, der personlig har gjort ham et Besøg, med al den Agtelse og Forekommenhed, som den ene dannede Mand kan vente af den anden. Den holsteenske Over-Criminalret skal have faaet det Hverv, at indlede Undersøgelsen imod ham. Da Olshausens ordentlige Forum er Magistraten i Kiel, har den allerede besluttet at indgive en Forestilling til Over-Criminalretten om at den Fængslede ikke maa blive unddragen sit rette Forum i dette Tilfælde. (B. T.)¬